གསུངས། ཆེར་འབར་བ་ནི་རང་གི་འདོམ་གང་ཚུན་ཆད་ལའོ། །འདི་རྣམས་ཀྱང་མེ་ཐུ་ལུ་ལུ་འཚིག་པ་ལྟ་བུར་མི་བསྒོམ་གསུངས། འདི་རྣམས་བསྒོམས་ན་དགུན་ཡིན་ཡང་ལུས་ཆབ་རོམ་གྱི་ནང་དུ་གཞུག་དགོས་པ་སྙམ་བྱེད་པ་འོང་གསུངས། གཏུམ་མོ་བསྒོམ་པ་ཡེ་ཤེས་བསྐྱེད་པའི་རྒྱུར་འགྲོ་དགོས་པའི་སྐབས་སུ། ཆོས་རྗེ་པ་དྲོད་ཙམ་ལ་དམིགས་པ་ནི། བྱ་སྤྱང་རྒན་པོ་དང་འདྲ་སྟེ། གཞོན་དུས་སུ་གཡའ་གོང་དང་གངས་གོང་དུ་ཕྱིན་ནས་ཆོ་མ་རེ་ཙམ་ན། རྒས་ནས་ཉམས་བསྐྱང་རྒྱུ་མེད་པས་གྲོག་ཕུག་འདྲར་སྡོད་གསུངས། དྲོད་རང་འདོད་ན་དེ་བས་ཐུམ་པ་རེ་ཙམ་ཉོ་བ་སླ་གསུངས། ཆོས་རྗེ་པ་ན་རེ། དྲོད་ཙམ་སྐྱེ་བ་མུ་སྟེགས་པ་རང་མྱུར་ཏེ། ས་སྐྱར་ཨ་ཙ་ར་ཞིག་བྱུང་པས། ཆོས་རྗེ་པས་རིག་པ་ཅི་ཤེས་དྲིས་པས། དྲོད་མྱུར་དུ་འོང་བ་ཞིག་ཤེས་ཟེར། ཟས་འདྲ་བྱིན་ནས་དེ་ང་ལ་ཐོངས་བྱས་པས་ལྟེ་བར་མེ་རྡོག་མར་ཧྲིལ་བསྒོམ་པ་བསླབས་ཏེ་བསྒོམས་པས། དེ་མ་ཐག་དྲོད་བྱུང་སྟེ། རྗེ་ལ་ཞུས་པས། མི་ཚེ་ལ་བཀའ་བཀྱོན་ཡོང་མ་མྱོང་བ་ལ་ད་རེས་བྱུང་། དེ་མུ་སྟེགས་ཀྱི་ཡིན། ཡོད་ང་ལའང་ཡོད། དེ་གཞན་ལ་བསྟན་ན་སངས་རྒྱས་པའི་གདམས་ངག་ཟབ་མོ་རྣམས་ནུབ་འགྲོ་གསུངས། ལྟ་བའི་སྐབས་སུ། གཞོན་དུས་སུ་ཧེ་ལྡོམ་བསྲེས་པའི་སྒོམ་གཅིག་བྱེད་ན། བདག་བྱིན་བརླབ་བསྒོམ་དགོས། དེའི་སྔོན་དུ་བསྐྱེད་རིམ་མི་འགྲོ་ཁ་མེད་ཡིན་གསུངས། སྤྱིར་འདི་པའི་ལུགས་ཀྱི་མན་ངག་གི་སྐབས་སུ་རྒྱུད་ཀྱི་ལུང་མི་དྲང་། རྒྱུད་དུ་དེའི་གསལ་ཀ་མི་གཏོད་གསུངས་ཀྱང་། ཉོན་མོངས་རང་བྱུང་སོགས་ལོག་རྟོག་ཤས་ཆེ་ཞིང་། ཏིང་ངེ་འཛིན་དུ་ངོ་ཤེས་དཀའ་བས་དྲངས་གསུངས། དེ་རྣམས་ཏིང་ངེ་འཛིན་དུ་ངོ་མ་ཤེས་ན་ལས་བསོག དེས་སྐྱེ་གནས་དམན་པར་སྦྱོར་བ་ལ་ཐ་མལ་དང་ཁྱད་མེད་གསུངས། ཚིག་གི་མཆོག་གྲུབ་པའང་ཆོས་རྗེ་པ། ཉེར་ལེན་གྱི་རྒྱུ་ཡོད་ལ་སད་བྱེད་ཀྱི་རྐྱེན་མེད་པ་ཅིག་གི་དབང་དུ་བྱས། དེ་མིན་ན་སེམས་ཅན་ཐམས་ཅད་དུས་གཅིག་ལ་སངས་རྒྱ་བར་གྱུར་ཅིག་བྱས་ནའང་། རྒྱའམ་ཏེ་མི་རྒྱ་གསུངས། གཞན་གསུང་གཅིག་གིས་དུ་མའི་བར་གོ་བ་སོགས་ཀྱང་འདིར་ངོ་བོ་ཙམ་ཐོབ་པ་ལ་དགོངས། མཐར་ཐུག་སངས་རྒྱས་མིན་པ་ལ་མེད་གསུངས། འཆི་ཁར་དངོས་གྲུབ་ལེན་དུས་ཡིན་ཏེ། སྔར་གོམས་པ་ཡོད་ན་འཆི་བ་ལ་འཚེར་མི་དགོས། དཔེར་ན་མི་གཅིག་ཐུག་ཆད་པ་ལ་རྟ་བཟང་པོ་གཅིག་འོང་ནས་འདི་ལ་བཞོན་ཟེར་བའི་ཚོད་ཙམ་ཡིན་གསུངས། སྟོང་གསལ་གྱི་ཉམས་འདི་འཆི་ཁར་ཐ་མལ་པ་ལའང་སྐྱེ་སྟེ་ངོ་མི་ཤེས། ཐ་མལ་ལ་གནད་གཅོད་ཀྱི་སྡུག་བསྔལ་དུ་འོང་། སྔར་སྒོམ་ཉམས་ཡོད་པ་གཅིག་ཡིན་ན་ངོ་ཤེས་ནས་གྲུབ་མཐའ་བསྙོགས་པ་ལ་སོགས་པ་འབྱུང་གསུངས། དབང་གསུམ་པའི་སྐབས་སུ། དབབ་གཟུང་སོགས་ཀྱི་གནད་ཡོད་པས། རླུང་ལ་དབང་ཐོབ་ཅིང་། ཐ་མལ་གྱི་ཆགས་པས་ཀུན་ནས་དཀྲིས་མན། ལམ་མྱུར་དུ་བགྲོད་པ་ཟབ་པའི་གནད་ཅིག་ཡིན། དེ་ལས་ལྡོག་ན་ངན་སོང་གི་རྒྱུ་བྱེད་དེ། ཕོ་ཉ་རལ་གྲིའི་སོ་འདྲ་བ། །ཞེན་པར་གྱུར་ན་སྤང་བར་བྱ། །ཞེས་དང་། བརྟག་གཉིས་ལས། མ་གསང་སྦྲུལ་དང་ཆོམ་རྐུན་དང་། །ས་སྤྱོད་མེ་ཡི་སྡུག་བསྔལ་བྱེད། །ཅེས་པའི་དོན་ནི་མ་གསང་བ་ནི་བདེ་བའི་རྒྱུ་ལུས་ལས་ཉམས་ན། ཉེས་པ་འདི་ལྟར་འབྱུང་སྟེ། ཕྱི་ལྟར་ན་སྦྲུལ་ཏེ་མཛེ་ནད་དང་། ཆོམ་རྐུན་ཏེ་ནོར་འཕྲོག་པ། ས་སྤྱོད་ནི་རྒྱལ་པོའི་གནོད་པ། མེ་སྟེ་བསྲེག་པའི་ཉེས་པ་འབྱུང་། ནང་དུ་སྦྱར་ན། དང་པོ་ནི་ཞེ་སྡང་བདག་རྒྱུད་ལ་སྐྱེས་པས་ངན་སོང་གི་སྡུག་བསྔལ་བསྐྱེད། གཉིས་པ་ཉོན་མོངས་པས་བདག་རྒྱུད་ཀྱི་ཡོན་ཏན་གྱི་ནོར་འཕྲོག གསུམ་པ་ནི་བདག་འཛིན་གྱིས་ས་འོག་ངན་སོང་དུ་འཕེན། བཞི་པས་འདོད་ཆགས་ཀྱི་མེས་བདག་རྒྱུད་ཀྱི་ཡོན་ཏན་རྣམས་བསྲེག་པའོ། །ཡང་ཇི་ལྟར་བྱེ་བ་སོགས་ནི། རྟེན་བྱེ་བ་དྭངས་མ་ལུས་ལ་ཉམས་པ། དམ་ཚིག་ནི་དབང་མ་ཐོབ་པ་རྟེན་པ། ཡེ་ཤེས་ནི་ཐ་མལ་གྱི་རྟོག་པའོ། །དེས་ན་ཁམས་འདུས་པ་ཐ་མ་མན་ཆད་ཀྱི་ཉམས་སུ་བླངས། ལས་ད་ལྟའི་མིན་པས་བཤད་པའང་ཡམ་མེ་ལས་མི་མཛད། མི་ཉམས་པ་བསྲུང་དགོས་ཏེ། དེ་ལུས་ལ་མི་གནས་ན་ཏིང་ངེ་འཛིན་རྣལ་མ་རྒྱུད་ལ་སྐྱེ་མི་སྲིད། བསྐྱེད་རིམ་ལྟ་བུ་གཅིག་ལ་སེམས་གནས་འཕྲོ་ལ་འགྲོས་དྲག་པོ་བྱས་པའམ། ཁུར་ཆེན་པོ་འཁུར་བ་ལྟ་བུས་རྔུལ་འཛག་ནའང་དེའི་ཆ་ནས་ཡིན་པས་སྔར་གྱི་ཏིང་ངེ་འཛིན་མེད་པར་འགྲོ་གསུངས། འདིའི་ལྟ་བ་དགའ་བ་བཞི་པོ་འདི། ཕྱག་རྒྱའི་གཟུགས་ལ་བལྟ་བ་སོགས་ཀྱི་དུས་སུ་བྱང་སེམས་མགྲིན་པར་བྱོན། སྤང་བྱ་རྣམ་རྟོག་རགས་རིམ་འགག བདེ་བའི་ཉམས་མྱོང་ཆུང་བ་དེ་རྣམས་འཇུག་པ་གཅིག་ཏུ་འོང་། གཞན་དེས་འགྲེ་ཞེས་བླ་མ་སྙག་གསུངས། འདའ་ཀ་མ་འཆི་ཁའི་རླུང་གིས་རྩ་མདུད་གྲོལ་བས་ཐ་མལ་ལ་གནད་གཅོད་དང་། རྣལ་འབྱོར་པ་ལམ་གྱི་གྲོགས་སུ་འགྱུར་བ་སོགས་སྔར་བཞིན་ནོ། །དབང་བཞི་པའི་ལམ་ལ། ངག་འདྲེན་ཞི་བ་ནི་དལ་བུས་བྱེད། དང་པོ་སྐད་རད་ནས་འགྲོ། བྱང་ནས་གླིང་བུ་ལྟ་བུ་འབྱུང་། དྲག་པོ་ནི་ངར་འདྲེན་ཏེ། རག་དུང་བཞིན་རྒྱང་རིང་པོ་ནས་ཐོས་པ། ས་སྐྱར་བསྒོམ་པ་ཀྱི་འབར་ལ་བྱུང་། འདི་གསང་སྒྲོགས་སུ་འགྲོ་ཉེན་འདུག་པས་ཕྱིས་ལག་ལེན་བག་ཙམ་ནུབ་གསུངས། འདར་བ་ནི་དཔེར་ན་འཁར་ཕོར་ལ་དབྱུག་གུས་བསྣུན་ན་དེ་འདར། དེ་འདར་བས་ཆུ་འདར་བ་བཞིན་ནོ། །འདིས་སྔར་རླུང་དང་གཏུམ་མོའི་སྐབས་སུ་རླུང་སེམས་གནད་དུ་མ་སོང་པ་ཐམས་ཅད་གནད་དུ་གཏོང་བ་ཡིན་ཏེ། དཔེར་ན་ཚྭའམ་ནས་རྫ་མ་གང་གསིགས་པས་དམའ་རུ་འགྲོ་བ་བཞིན་གསུངས། བདུད་རྩིའི་བཅུད་ཀྱི་དོན་བདག་རྒྱུད་སྐུ་ལྔ་བསྒྱུར་ནུས་པ་ལ་ཟེར། དང་པོ་བཟུང་བ་ལ་ཡི་གེ་ཧཱུྃ། གཉིས་པ་ཨོཾ། གསུམ་པ་ཨཱ་ལ་དབང་། སྐྱེས་བུ་བྱེད་པའི་ལྕེ་འཕེལ་སོགས་ནི་མཚན་དཔེའི་ཆ་མཐུན་ཡིན་གསུངས། ལྟེ་བར་བརྟན་ཙ་ན་འགྲོ་བའི་ཡིད་དུ་འོང་བ་ནི་ཨ་ཐུང་ནང་ལྟར་བཤད་པའི་ཕག་མོ་ཡིན་པས། དེ་ལ་མཁའ་འགྲོ་མའི་གྲོང་ཟེར། དེ་དྭངས་མས་གང་བའི་རྟེན་འབྲེལ། རྒྱུ་མཐུན་ལ་དྭངས་མ་ལྟེ་བར་བརྟན་པས་སྐྲ་དཀར་སོགས་མེད་པ། འགྲོ་བའི་སྙིང་དུ་སྡུག་པ་སོགས་སེམས་ཀྱི་ཕན་ཡོན་བདག་རྒྱུད་ལ་བདེ་བས་ཁྱབ་པ་ཙམ་ལས་མེད་པས་ཆུང་ཞེས་པ་གསུམ་འཇུག་པ་ཞིག་ཏུ་འོང་། གཞན་དེས་འགྲེ། མས་བརྟན་ནི། འགའ་ཞིག་རོ་རྐྱང་བརྟན་ཟེར། རིན་པོ་ཆེ་པ་དབུ་མ་ལ་བཞེད་དེ། ཡོན་ཏན་ཐམས་ཅད་དབུ་མར་འདུས་པ་ལས་འབྱུང་བས་སོ། །དེ་ལྟར་ན་འདས་པའི་ལམ་དུ་འགྱུར་རོ་སྙམ་ན། མི་འགྱུར་ཏེ། འདིར་ཡངས་སུ་བཏང་བ་ཙམ་ཡིན། འདས་པ་ལ་གྲོལ་དགོས་གསུངས། སྒྲ་ལ་གོམས་པའི་སྐབས་སུ། ཧཱུྃ་ལྟེ་བར་བསྒོམ་པའི་རྒྱུ་མཚན་སོགས་གོང་བཞིན། ཧིཀིས་དྲངས། ཀ་ཧིས་ངལ་བསོ་ཟེར་ཏེ། ཧིཀ་གིའི་ཤུགས་ལ་ཀ་ཧི་འོང་བས་ཐ་དད་མིན། ཚེ་ཐུང་བའི་རྩོད་སྤོང་སྔར་བཞིན། སྦྱོང་བའི་དུས་སུ་ཧིཀི་གཅིག་གི་འདྲེན་པ་གོང་བཞིན་གནད་ཟིན་ན་ལན་ཅིག་ཙམ་གྱིས་རིག་པ་འཕོ་བ་སྙམ་བྱེད་དེ། དཔེར་ན་རྟ་བཟང་པོ་གྲིབ་གསོས་བྱས་པ་རྐྱེན་བག་ཙམ་གྱིས་འགྲོག་པ་བཞིན་ནོ། །གཤང་གཅི་གཉིས་དུད་འགྲོ་དམྱལ་བ་གོ་ལོག་སྟེ། སམྦུ་ཊིར། གཅི་ལས་བྱོལ་སོང་དག་ཏུ་འགྱུར། །དམྱལ་བ་བརྒྱད་པོ་ལྟུང་མིན་ལས། །ཞེས་སོ། །གཅི་བ
་
སྨྲཾཡུ
ར་ཟེར་ཏེ།
ཀྵམརཡུཾ
་
གསུངས། སྤྱི་གཙུག་ནས་དབང་མེད་འཕོས་ན་གཟུགས་མེད། མིག་ནས་འཕོས་ན་མི་སོགས་གང་འདོད་དུའོ། །ནང་གི་ནི་ཀ་ལི་དམར་པོ་གྱེན་བསྟན་གཉིས་ཀྱི་བར་དུ། ཨ་ལི་དཀར་པོ་ཐུར་བསྟན་གྱིས་གཡས་དགག གཡོན་ཨ་ལི་དམར་པོ་ཐུར་བསྟན་གཉིས་ཀྱི་བར་དུ་ཨ་ལི་དཀར་པོ་གྱེན་བསྟན་རེ་གསུངས། གྲོང་འཇུག་གི་སྐབས་སུ། རང་ལ་ཡོན་ཏན་ཡོད་ལ་རྒས་ནས་གཞན་དོན་མི་ནུས་ནའོ། །དེའང་རྒྱལ་པོའི་བུ་སོགས་དགོས་ཀྱི་སྡིག་ཅན་ལྟ་བུ་ལ་བག་ཆགས་དམན་པའི་རྩ་ཡིག་ཡོད་པས་མི་ཉན་གསུངས། གྲོང་འཇུག་ལའང་། རྒྱུད་དམ་ཚིག་དང་ལྡན་པ་དགོས་པས་ནུབ་དང་པོ་སྟ་གོན་གྱི་ཆོ་ག་བྱས་ལ། རོ་ལ་གུ་གུལ་གྱིས་བདུགས། ཁྲོ་བོའི་སྔགས་བཟླས། གཉིས་པ་ལ་བསྒྲུབ་མཆོད་བྱ་སྟེ་བདག་འཇུག་བླངས་ལ་དེ་ནས་རང་གི་རླུང་དང་ཏིང་ངེ་འཛིན་གྱི་ནུས་པ་དང་བསྟུན་སོགས་དཀྱུས་ན། སེམས་གཅིག་གིས་རྟེན་གཉིས་བཟུང་བས་མུ་སྟེགས་ཀྱི་བདག་གཅིག་པུ་རང་དབང་ཅན་གྱི་ལོག་རྟོག་ཁེགས་ཞེས་ཆོས་རྗེ་བ་གསུངས། འདི་དགོས་པ་ཆེ་སྟེ། ཚེ་འཕོས་ན་མངལ་གྱི་དྲི་མས་སྔར་གྱི་ཡོན་ཏན་རྣམས་བརྗེད་ནས་ཀ་ཁ་ནས་སློབ་དགོས་པས་སོ། །ཆོས་རྗེ་པ་འདི་དཀའ་མོ་རང་མིན་གསུངས། འདི་དང་པོ་རྒྱ་གར་དུ་མང་དུ་བྱུང་། བོད་དུ་མར་པས་མཛད་ཟེར། ཡང་དབུས་ཀྱི་ཡོལ་སྦུ་སྡེར་ཀོང་ནི་རུ་པ་བྱ་བ་ཞིག་བྱུང་། ཡུལ་རྒྱ་གར་ཟངས་གླིང་པ་ཡིན། ཁོང་གིས་སྙལ་དུ་ཕྱིན། རྒན་རྒོན་གཉིས་ཀྱི་མཆོད་གནས་མཛད། ལན་ཅིག་ཁོང་གི་བུ་ཞིག་ཡོད་པ་ཤི་ནས་སྡུག་བསྔལ་བ་ལ་ཁོང་གི་བུ་མ་ཤི་བར་ལོག་བྱུང་ན་ཆོས་བྱེད་དུ་འཇུག་གོ །འཇུག་ན་ངས་བསླངས་ལ་འོང་བྱས་པས། དེ་ད་འཇུག་སྟེ་ཟེར། ཁོང་གིས་རོ་དེ་ཁྱེར་སོང་ནས་ཞག་འགའ་ན་བུ་བྱུང་། ཁོང་མ་བྱུང་པས་གྲོང་འཇུག་བྱས་སམ་ཟེར། བུ་ལ་གང་པ་ཡིན་བྱས་པས་ཟངས་གླིང་པ་ཡིན་ཟེར། ལོ་དུ་ལོན་བྱས་པས་དྲུག་ཅུ་ཟེར་ཏེ། སེམས་ཀོང་ནི་རུ་པ་ཡིན་པས་སོ། །དེ་ལ་གཞན་ཀུན་སྙལ་དུ་སྐྱེས་པའི་ཟངས་གླིང་པ། །དྲུག་ཅུ་ལོན་པའི་གཞོན་ཤ་ཅན། ཟེར། རྗེ་པ་ན་རེ། འདའ་ཀ་མའི་དུས་ལ་སྒོ་དང་དམིགས་པའི་རྟེན་འབྲེལ་གྱིས་སྡིག་ཅན་ཡིན་ཡང་སྐྱེ་གནས་བཟང་པོ་གཅིག་ཏུ་ཅིས་ཀྱང་སྐྱེ་སྟེ། སྔར་གྱི་སྡིག་པ་མི་འཛད་པས་བཤགས་དགོས་གསུངས། འདི་པ་བར་དོ་ཞར་བྱུང་དུ་བྱེད། འགའ་ཞིག་འབྲས་བུ་ལོགས་ན་ཡོད་པས་ལྔའི་ཡ་བོ་བར་དོ་ཡིན་ཟེར་ཏེ་དཔྱད་དུ་རུང་། དེའང་ཚེ་འདིར་གྲུབ་མཐའ་མ་བསྙོགས་ན་འདའ་ཀ་མ་གཅིག་ཐེབས་སམ་བལྟ། མ་ཐེབས་ན་བར་དོ་སྦྱང་བ་གལ་ཆེ། འདིར་ཅིས་ཀྱང་འབྲི་དགོས་པས་སོ། །དེ་ལ་སྤྱིར་བར་དོ་ཞེས་པ་ནི་ཚེ་འདིའི་སྣང་བ་འགགས། ཕྱི་མའི་སྣང་བ་མ་ཤར་བ་དེ་ལ་ཟེར། དེ་ལ་འབྱུང་བཞིས་བསྡུས་པའི་ལུས་ཙམ་ཡོད་ཀྱང་རྣམ་སྨིན་ཤ་ཁྲག་གིས་བསྡུས་པའི་ལུས་མེད་པས་རིག་པ་ཤིན་ཏུ་ཅོལ་ཆུང་པ་ཅིག་འོང་། དེའང་དབང་པོ་ཀུན་ཚང་ཞིང་། ཟས་སུ་དྲི་ཁོ་ན་བཟའ། དེའང་ལས་ཀྱི་ཆེ་བ་མའི་མངལ། བྱིན་རླབས་ཀྱི་ཆེ་བ་རྡོ་རྗེ་གདན་ལ་ཐོགས། གཞན་དངོས་པོ་གང་ལའང་ཐོགས་པ་མེད་པ་ཞིག་འོང་། དེའང་སློབ་དཔོན་ཐོགས་མེད་ཀྱིས་གང་དུ་སྐྱེ་བར་འགྱུར་བ་དེའི་བྱད་གཟུགས་སོ་ཞེས་གསུངས། གསང་འདུས་པས་ཞག་ཕྱེད་དང་བཞི་སྔ་མའི་ཕྱེད་བཞི་ཕྱི་མའི་གཟུགས་སུ་འོང་བར་བཤད། ལུས་མ་ལོང་ན་ཞག་བདུན་ནས་ན་འཆི་སྣང་རེ་ཡོང་བར་བཤད། ལུས་བྱེ་བྲག་ཅན་དང་། བྱེ་བྲག་མེད་པ་ལ་སྲེད་པ། སྔར་གྱི་ཉེ་དུ་རྣམས་ཀྱི་ལད་མོ་བྱེད་པས་བདུན་ཚིགས་བྱས་ན་ཤིན་ཏུ་ཕན། བར་དོའི་རིག་པ་དེ་བསྒྱུར་ཁ་ནི་ཡང་སྟེ་ཆུའི་སྟེང་གི་ཤིང་དང་འདྲ། ཆོས་རྗེ་པ། ནམ་མཁའ་ནས་ཆུ་འབབ་པ་ལ་བར་སྣང་དུ་སྣོད་བཟེད་ན། ལོངས་སྤྱོད་དུ་འོང་ལ། ས་ལ་བབས་ན་མི་འོང་པ་བཞིན་གསུངས། དེའི་དུས་སུ་འཇིག་པའི་སྒྲ་བཞི་འབྱུང་བ་སོགས་མངོན་པའི་རྒྱས་བཀབ་ནས་རྒྱ་ཆེར་གསུང་ཡང་ཅི་རིགས་པར་སྦྱོར། དེ་ལ་སྔོན་འགྲོ་སྦྱང་བ་དང་། དངོས་གཞི་གཉིས་ལས། དང་པོ་བཞི་པོ་རང་རང་གི་མགོ་ན་ཡོད་ཀྱང་། ཡར་བླངས་ནས་ཐོག་མར་སྦྱང་བ་གསུངས། དེའང་ངེས་པ་ནི་ཟས་ལག་ཏུ་བྱུང་བ་དང་། བླ་མ་སོགས་གསུམ་པོ་དྲན་པར་བྱ། བརྗེད་ན་འདུན་པ་དྲག་པོས་ཡང་ཡང་བྱ། ངེས་མེད་འབྲུག གློག མེ་ཆུ་སོགས་ཀྱི་སྒྲ། སྔར་མེད་ཀྱི་གཟུགས་མཐོང་པ་སོགས་ལ་དྲན་པར་བྱ་སྟེ། གཙོ་བོ་བུམ་དབང་གིས་སྦྱང་ངོ་། །དེ་ནས་དངོས་གཞི་ལ་འཆི་བའི་ཚེ་འབྱུང་བཞི་རིམ་གྱིས་ཐིམ་ནས་འཆི་སྟེ། ས་ཆུ་ལ་ཐིམ་དུས་སུ་སའི་ནུས་པ་ཤོར་ནས་ལུས་ཀྱིས་འཁྲང་མི་ཚུགས། དེ་དུས་སུ་དུ་བ་སོགས་ཀྱི་སྣང་བ་འབྱུང་། ཆུ་ཐིམ་པས་ཁ་སྣ་སོགས་སྐམ། མེ་ཐིམ་པས་དྲོད་བསྡུད་དེ་སྟོད་སྨད་ནས་འདོར་ཚུལ་མངོན་པ་བཞིན་ནོ། །རླུང་ཐིམ་པས་ལུས་བསྒུལ་བསྐྱོད་མི་ནུས། རྣམ་ཤེས་ཐིམ་དུས་སུ་རེ་ཞིག་རླུང་སེམས་ཐམས་ཅད་དབུ་མར་ཚོགས་པས་སྟོང་གསལ་གྱི་ཉམས་སྐྱེས་ནས་དེའི་ངང་དུ་འགྲོ། དེ་ལ་ཐ་མལ་རྣམས་བརྒྱལ་བ། ལམ་པ་རྣམས་འོད་གསལ་ཟེར། འདི་སྡིག་ཅན་ལའང་འབྱུང་སྟེ། གོམས་པ་མེད་པས་ངོ་མི་ཤེས། དེ་ལས་སད་ནས་བར་དོའི་སྣང་བ་འབྱུང་སྟེ། སྔར་གྱི་འཇིགས་སྣང་སོགས་འབྱུང་བས་སྐྱབས་འཚོལ་བ་འོང་། དེར་དྲི་ཁ་དོག་གི་ཚུལ་དུ་ཟ་བས་དེ་དང་དུས་མཉམ་དུ་བསྣམ་བྱ་ལྔ་ཁ་དོག་ལྔར་འཆར། འོད་དཀར་པོ་ལ་ཟིན་ན་དམྱལ་བ་ཟེར་ཏེ་ནག་པོ། དེར་སྔར་གྱི་གོམས་པ་དང་རྟེན་འབྲེལ་གྱི་ཆེ་བས་བསྣམ་བྱས་རྐྱེན་བྱས་ནས་བླ་མ་སོགས་དྲན་པ་འབྱུང་སྟེ་དཀྱུས་ན། དམ་ཚིག་འབྲིང་ཟེར་ཏེ། དེ་མེད་ན་འཆི་དང་འཆི་ཁ་སོགས་སུ་དངོས་གྲུབ་མི་ཐོབ་པ་ཀུན་ལ་དགོས། རིལ་བུ་རབ་ཐུན་བཞིའི་མགོ་མཇུག་ལ་རེ་རེ་སྟེ་བརྒྱད། འབྲིང་ཐུན་མགོ་ལ་རེ་རེ་བསྟེན་པ་སོགས་དཀྱུས་ན། ཟས་ཀྱི་རྣལ་འབྱོར་གྱིས་ཀྱང་འདིའི་ཉེས་པ་ཁེགས། འདི་ད་ལྟ་བསྲུང་པར་འགྲོ། ཕྱིས་ཟས་ཀྱི་ཕྱེད་དང་། གཙང་བཙོག་མེད་པ་སོགས་གཉིས་སྤངས་ཀྱི་སྤྱོད་པ་ལ་མྱུར་དུ་འཇུག་པའི་དགོས་པ་ཡོད་གསུངས། འདི་ལ་འཕྲོས་ནས་བདུད་རྩི་རིལ་བུའི་རི་ལུ་བསྒྲུབ་པ་ལོགས་ནའོ། །རྡོར་དྲིལ་ལ་བརྡ་དོན་གཉིས་ལས། བརྡའི་ནི་ཕྱག་མཚན་རབ་གནས་སོགས་དང་ལྡན་པ་འཆང་། གཉིས་པ་ནི། བྱང་ཆུབ་སེམས་གང་དེ་རྡོ་རྗེ། །སོགས་ཀྱི་དོན་དང་མི་འབྲལ་བར་བྱ། སྲིད་པའི་སྡུག་བསྔལ་བསྐྱེད་པའི་དམ་ཚིག་ཉམས་ན་ངན་སོང་དུ་སྡུག་བསྔལ་ཅིས་ཀྱང་མྱོང་དགོས་པས་མི་ཉམས་པར་བསྲུང་ཞིང་ཉམས་ན་བཤགས་པའི་ཕྱིར་བཅོས་པ་གལ་ཆེ། ལེགས་གྲུབ་ཀྱི་ལུང་དཀྱུས་ན།
་་་་་ལེགས་གྲུབ་ལས། མཚན་མོ་བག་མེད་བྱས་པ་དག་སོགས།
གཞན་ཡང་སེངྒེ་དཀར་པོ་ཁོ་དགོང་མོའི་དུས་སུ་ཁོའི་གཡུ་རལ་དང་སྡེར་སེན་ལ་གཞན་གྱིས་གནོད་པ་བྱས་མ་བྱས་བལྟས་ནས། མ་བྱས་ན་དགའ་བ། བྱས་ན་བྱེད་མཁན་ཚར་གཅོད། དེ་བཞིན་དུ་འོ་སྐོལ་ཡང་སྲོད་ལ། ཉིན་མོ་ཉེས་ལྟུང་གིས་གོས་མ་གོས་བལྟ། མ་གོས་ན་དགའ་བ་བསྒོམ། གོས་ན་འགྱོད་པ་དྲག་པོས་དེ་མ་ཐག་བཤགས་པ་བྱེད་དེ། རྒྱ་མཚོ་རོ་དང་ཞག་ཏུ་མི་འགྲོགས་པ་བཞིན་ནོ། །མཁའ་འགྲོ་ནི་གྱ་གྱུར་འགྲོ་བ་ལ་ཟེར།